EA ไตรมาส 1 กวาดกำไร 1.36 พันลบ. รับรายได้ธุรกิจไบโอดีเซล-แบตเตอรี่-อีวี หนุน
EA ไตรมาส 1 กวาดกำไร 1.36 พันลบ. อานิสงส์รับรายได้ธุรกิจไบโอดีเซล-แบตเตอรี่-ยานยนต์ไฟฟ้า เพิ่มขึ้นหนุน
EA ไตรมาส 1 กวาดกำไร 1.36 พันลบ. อานิสงส์รับรายได้ธุรกิจไบโอดีเซล-แบตเตอรี่-ยานยนต์ไฟฟ้า เพิ่มขึ้นหนุน
13 พ.ค. 2565

บริษัท พลังงานบริสุทธิ์ จำกัด (มหาชน) หรือ EA รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ และบริษัทย่อยมีรายได้ จำนวน 4,816.56 ล้านบาท เพิ่มขึ้นจำนวน 110.13 ล้านบาท หรือเพิ่มขึ้นร้อยละ 2.34 เมื่อเทียบกับช่วงเวลาเดียวกันของปีก่อน ที่มีรายได้รวม 4,706.43 ล้านบาท ซึ่งบริษัทฯ มีรายได้จากการดำเนินธุรกิจตามปกติ จำนวน 4,740.42 ล้านบาท เพิ่มขึ้นจากปี 2564 จำนวน 37.70 ล้านบาท หรือเพิ่มขึ้นร้อยละ 0.80 สาเหตุหลักมาจากรายได้ที่เพิ่มขึ้นของธุรกิจไบโอดีเซล, ธุรกิจแบตเตอรี่และยานยนต์ไฟฟ้า
นอกจากนี้ค่าใช้จ่ายในการขาย มีจำนวน 10.76 ล้านบาท ลดลงจำนวน 7.44 ล้านบาท หรือลดลงร้อยละ 40.88 เมื่อเทียบกับช่วงเวลาเดียวกันของปีก่อน เนื่องจากกลุ่มค่าใช้จ่ายในการขายที่สำคัญเป็นค่าใช้จ่ายในส่วนงานผลิตและจำหน่ายน้ำมันไบโอดีเซลซึ่งลดลงตามปริมาณจำหน่ายสินค้าที่ลดลง